kardosdrur/scandi-wiki huggingface dataset:
Sara Däbritz

Sara Ilonka Däbritz (født 15. februar 1995) er en kvindelig tysk fodboldspiller, der spiller på midtbaneb for Olympique Lyonnais Féminin i Division 1 Féminine samt for Tysklands kvindefodboldlandshold. Hun har tidligere optrådt for diverse ungdomslandshold for Tyskland.

Karriere

Klub 
Hun begyndte sin ungdomskarriere i SpVgg SV Weiden, før hun i 2012 debuterede på SC Freiburgs førstehold. Hun skiftede derefter til storklubben Bayern München i 2015 og herfra i sommeren 2019 videre til den franske PSG.

Landshold 
Däbritz spillede på flere af de tyske ungdomslandshold, inden hun i 2013 debuterede for A-landsholdet i 2013 i en venskabskamp mod . Hun var derpå med til at vinde EM 2013 i Sverige, hvor hun spillede to af kampene. Hun var også med ved VM 2015 i Canada, hvor hun scorede sit første A-landsholdsmål i en kamp mod , hvor tyskerne vandt kampen 10-0.

Hun var ligeledes med til OL 2016 i Rio de Janeiro, hvor tyskerne akkurat gik videre fra indledende runde, idet blot ét mål gjorde, at de var bedre end . Herefter vandt de 1-0 over  i kvartfinalen og 2-0 over  i semifinalen, inden de sikrede sig guldmedaljerne med en 2-1-sejr over  i finalen.

Däbritz var desuden med til EM-slutrunden 2017 og VM-slutrunden 2019, og hun har pr. februar 2022 spillet 85 landskampe og scoret 17 mål.

Meritter

Klubhold 
Bayern München
Bundesliga: Vinder 2015–16

Internationalt
Tyskland
EM i fodbold for kvinder: Vinder 2013
Sommer-OL: Guldmedalje, 2016
Algarve Cup: Vinder 2014

Referencer

Eksterne henvisninger 
 

Kvindelige fodboldlandsholdsspillere fra Tyskland
Fodboldspillere fra SC Freiburg (kvinder)
Fodboldspillere fra FC Bayern München (kvinder)
Fodboldspillere fra Paris Saint-Germain Féminines
Medaljevindere fra Tyskland ved sommer-OL 2016
Olympiske mestre fra Tyskland
X.com

X.com var  et online finansielt service- og e-mailbetalingsselskab, som blev stiftet i  marts 1999 med bl.a. Elon Musk som medstifter, med 10 millioner USD fra salget af Zip2. Et år senere fusionerede selskabet med Confinity, som havde en pengeoverførselsservice kaldet PayPal. Det fusionerede firma fokuserede på PayPal-tjenesten og blev omdøbt til PayPal i 2001. PayPals tidlige vækst var hovedsageligt drevet af en stor marketingkampagne, hvor nye kunder blev hvervet, når de modtog penge gennem servicen. Musk blev senere afsat fra sin rolle som administrerende direktør på grund af uenigheder om den fremtidige arkitektur af PayPal, som skulle bygges på Microsoft Windows. I oktober 2002 blev PayPal købt af eBay for 1,5 milliarder USD i aktier, af hvilke Musk fik 165 millioner USD. Før salget ejede Musk, som firmaets største aktionær, 11,7% af PayPals aktier.

Onlinetjenester
Elon Musk
Etableret i 1999
Aivi Luik

Aivi Belinda Kerstin Luik (født 18. marts 1985 i Perth, Australien) er en kvindelig australsk fodboldspiller, der spiller som angriber for den australske topklub Melbourne City i W-League og Australiens kvindefodboldlandshold.

Hun har tidligere spillet for Brisbane Roar og Perth Glory i den australske W-League, danske Brøndby IF, islandske Fylkir, spanske Levante UD og norske Vålerenga. Hun var også deltagende i FA Women's Super League for Notts County F.C. Ladies, fra 2016 til 2017.

Hun var med til at vinde Danmarksmesterskabet i 2012 med Brøndby IF og DBUs Landspokalturnering samme år.

Referencer

Eksterne henvisninger 
 
 
 Melbourne City FC spillerprofil 
 Perth Glory spillerprofil 

Kvindelige fodboldspillere fra Australien
Kvindelige fodboldlandsholdsspillere fra Australien
Kvindelige fodboldspillere i Elitedivisionen fra Australien
Fodboldspillere fra Brøndby IF (kvinder)
Nongshim

Nongshim Co., Ltd. er et sydkoreansk mad- og drikkevarevirksomhed med hovedkontor i Seoul. Nongshim blev grundlagt i 1965 under navnet Lotte Food Industrial Company. Navnet blev ændret til Nongshim i 1978.

Det nuværende logo blev offentliggjort i 1991, der tog form af et frø. I 2003 skiftede virksomheden til et holdingselskabssystem og blev et datterselskab af Nongshim Holdings.

Nongshim er det største instant nudler og snack selskab i Sydkorea. I slutningen af 2015 havde Nongshim 2,57 billioner vandt aktiver og 2,81 billioner vandt salg. Det driver 11 fabrikker over hele verden, har datterselskaber i Korea og i udlandet og opererer i mere end 100 lande.

Eksterne henvisninger 

Etableret i 1856
Fødevarevirksomheder fra Sydkorea
Moodboard

Et moodboard (en 'stemnings- el. inspirationstavle') er en sammenstillen, en slags collage af forskelligt materiale – fx billeder, tekster, farver, materialeprøver, genstande – med det formål på en enkel og oversigtlig måde at formidle en stemning eller et indtryk af en situation, en stil eller epoke til inspiration for en gruppe mennesker der eventuelt skal arbejde videre på området.

Galleri

Referencer

Eksterne henvisninger 

 "Visual organizing: Balancing coordination and creative freedom via mood boards" https://doi.org/10.1016/j.jbusres.2015.10.004 i Journal of Business Research, Volume 69, Issue 7, July 2016, Pages 2353-2362
 
 Shelter Nick Hedges "The people behind the pictures" , .. children raised in England’s 1960s slums

Design
Tour de Force

Tour de Force kan henvise til

 Tour de Force (album), et album fra 1983 af det danske rockband Malurt
 Tour de Force (film fra 2010), en dansk spillefilm fra 2010
Alanna Kennedy

Alanna Kennedy (født 21. januar 1995 i Campbelltown, Australien) er en kvindelig australsk fodboldspiller, der spiller som forsvar for den amerikanske topklub Orlando Pride i National Women's Soccer League og Australiens kvindefodboldlandshold.

Hun har tidligere spillet for Sydney FC i flere omgange, samt Perth Glory og Western Sydney Wanderers i den australske W-League. Hun har også tidligere spillet for amerikanske Western New York Flash.

Hun debuterede på A-landsholdet i 2012 og sit første landskampmål d. 2. marts 2016 mod , ved OL-kvalifikation 2016. Hun deltog også under VM 2015 i Canada, VM 2019 i Frankrig og ved Sommer-OL 2016 i Rio de Janeiro.

Referencer

Eksterne henvisninger 
 
 
 
 Australia spillerprofil
 Orlando Pride spillerprofil 

Kvindelige fodboldspillere fra Australien
Kvindelige fodboldlandsholdsspillere fra Australien
Fodboldspillere fra Orlando Pride
BUS:STOP Krumbach

BUS:STOP Krumbach var et byggeprojekt for syv busstoppesteder for landbusserne i kommunen Krumbach i Bregenzerwald i den østrigske delstat Vorarlberg.

Historie 
Da man i år 2010 begyndte at snakke om, at busstoppestederne skulle fornys, fik direktøren for Architekturzentrum Wien, Dietmar Steiner til opgave at finde syv internationale arkitekter, der skulle opføre hver sit unikke busstoppested i kommunen. Lokale arkitekter, lokale kunsthåndværkere og den lokale befolkning udfærdigede og opstillede dem efterfølgende.

Udmærkelser 
BUS:STOP Krumbach-projektet modtog flere priser, herunder specialprisen fra Österreichicher Staatspreis für Architektur, Österreichischer Staatspreis für Kommunikation und Public Relations, Adwin 2015, Prisen "Architects’ Client of the Year 2014" fra den internationale Iconic Award, og innovationsprisen 2014 fra Vorarlberg Tourismus.

Liste over busstoppesteder

Enkelthenvisninger

Eksterne henvisninger 

 Kommunens hjemmeside
Außergewöhnliche Bushaltestellen: Mach mal Halt – Kulturregion Bregenz 

Byplanlægning
Kollektiv trafik i Østrig
Skyspace Lech

Skyspace Lech er en walk-in-kunstinstallation af James Turrell. Det ligger ved Tannegg / Oberlech i Vorarlberg, den vestligste forbundsstat i Østrig.
I 2014 udtænkte James Turrell konceptet Skyspace Lech specifikt til dette sted, hvor det skulle integrere sig selv nærmest som en del af landskabet. Det åbnede for offentligheden i september 2018.

Et skyspace er et lukket rum, der er åbent for himlen gennem et stort hul i loftet eller kuplen. Det er normalt stort nok til cirka 15 personer. I dette særlige skyspace kombinerer kunstneren to af sine vitale kunstbegreber:

For det første skyspace selv med sin dynamiske kuppel, der giver besøgende mulighed for at se på himlen og det farveændrende lys på væggene. Skyspace Lechs kuppelåbning er en ellipse. De lette forestillinger varer i cirka 45 minutter, hvor besøgende er i stand til at se bjergtoppen Biberkopf og landsbyen Bürstegg på den ene side, og landsbyen Omeshorn på den anden.

For det andet var det såkaldte Ganzfeldraum en del af konceptet, som dette skyspace forvandles til i sin lukkede tilstand. Turrell lånte ordet "Ganzfeld" fra tysk for at beskrive fænomenet med det totale tab af dybdeopfattelse som for eksempel under et white-out (en kraftig snestorm).

Referencer

Eksterne links 

 Officiel hjemmeside for Skyspace Lech 
 Lonely Planet om Skyspace Lech 

Kunst
Kongruens

I matematik er kongruens, at to figurer er ens, altså at de har samme form og størrelse. Ifølge Euklid er alle rette vinker for eksempel kongruente. Dette er et bredt anerkendt aksiom.

Geometri
Alfred Jørgensen (skolebestyrer)

Alfred Jørgensen (født 27. april 1891 i Verninge, død 2. juni 1958 i Folketinget var skolebestyrer på Christiansfeld skole og i 1929 valgt til folketinget for Retsforbundet.

Kildeangivelser 

Skolefolk fra Danmark
Tidligere folketingsmedlemmer fra Retsforbundet
Olivia (tidsskrift)

Olivia er et ungdomsmagasin for tweens, der blev lanceret i april 2005 med fokus på musik, film, mode, skønhed og ungdomskultur. Bladet udgives af mediehuset Egmont. Et tilsvarende blad udgives af samme koncern i Sverige og Norge under navnet Julia.

I 2010 havde bladet et oplag på 35.000 eksemplarer, året efter var det 27.000, og i 2012 var dette faldet til 23.000 eksemplarer. Bladet udkom fra begyndelsen af 12 gange årligt, men 15 år senere var udgivelseshyppigheden reduceret til det halve, 6 gange årligt.

Referencer 

Tidsskrifter fra Danmark
Etableret i 2005
Brahms: The Boy II

Brahms: The Boy II er en amerikansk film fra 2020, instrueret af William Brent Bell.

Medvirkende 
 Katie Holmes som Liza
 Owain Yeoman som Sean
 Christopher Convery som Jude
 Ralph Ineson som Joseph
 Anjali Jay som Dr. Lawrence
 Oliver Rice som Liam

Eksterne henvisninger 
 

Amerikanske film fra 2020
Gyserfilm fra USA
Engelsksprogede film
W-League

W-League er den øverste fodboldliga for kvinder i Australien. Den blev etableret i 2008, efter den tidligere havde gået under navnet Women's National Soccer League. Syv ud af ligaens ni hold, har tilknytning til hold fra mændenes A-League. Ligaen er også kendt som Westfield W-League, grundet Westfield Group er navnesponsor for hele ligaen.

Ligaen spilles fra November til Februar over et grundspil på 14 spillerunder og derefter et slutspil. Slutspillet er bestående af de fire øverste placeret hold fra grundspillet, der skal spille én semifinale og derefter finalekampene. 

Melbourne City er regerende mestre, fra det seneste mesterskab i 2020 og har samtidig vundet flest titler.

Ligaen regnes over for at være en af verdens bedste kvindelige ligaer, trods dens kun fire måneders varighed. Mange internationale topspillere vælger at tage lejeophold i ligaen.

Liste over vindere

Referencer

Eksterne henvisninger 
 

Kvindefodboldligaer
 
Kvindefodbold i Australien
Melbourne City FC (kvinder)

Melbourne City FC Women Football Club er en australsk kvindefodboldklub fra Melbourne, Australien, der til optræder i W-League. De spiller til daglig på CB Smith Reserve, med plads til 2.500 tilskuere. De har også tidligere spillet på John Ilhan Memorial Reserve og andre gange i den større Melbourne Rectangular Stadium. Holdet spiller i lyseblå trøjer og bukser.

Resultater 
 W-League Grundspil:
 Vinder (2): 2015-16, 2019-20
 W-League Mesterskab:'''
 Vinder (4):''' 2016, 2017, 2018, 2020

Aktuel trup

Referencer

Eksterne henvisninger 
 Officiel hjemmeside
 W-Leagues hjemmeside
 Klubben hos Football Federation Australia

Kvindefodboldklubber i Australien
Fodboldklubber i Australien
City FC (kvinder)
Pokémon Black og White

og  er rollespil udviklet af Game Freak, udgivet af The Pokémon Company, og distribueret af Nintendo til Nintendo DS. De er de første spil i Pokemon-kerneseriens femte generation. De blev oprindeligt udgivet i Japan den 18. september 2010, i Nordamerika den 4. marts 2011, i Europa den 6. marts 2011 og i Australien den 10. marts 2011.

Som i forrige iterationer af serien følger de to spil en ung Pokémontræners rejse gennem Unova-regionen, som at man træner Pokémon for at kæmpe mod andre Trænere, alt imens at man forpurer den kriminelle organisation Team Plasmas planer. Black og White introducerede 156 nye Pokémon til franchisen, 5 mere end Pokémon Red og Blue, som før havde rekorden med 151 Pokémon, samt mange nye features, så som en årstidscyklus, trippel- og rotationsdyster og fuldt ud animerede Pokémon sprites. Begge titler er uafhængige af hinanden, men har generalt det samme plot, og mens at begge spil kan spilles separat af hinanden, så er det nødvændigt at bytte mellem de to, for at fuldende spillenes Pokédex.

Ved spillenes udgivelse fik Black og White blandede anmeldelser; kritikere roste fremskridtene i deres gameplay. Anmeldere derimod var splittede angående nogle karakter- og Pokémon-design, og visse kritikere mente ikke, at spillene innoverede så meget, som der var forventet. Alligevel var spillene kommercielt succesfulde; inden spillenes japanske udgivelse havde Black og White fået en million forudbestillinger og blev de spil, der hurtigst fik solgt fem million eksemplarer. Fra og med den september 2017 har spillene tilsammen solg over 15,64 eksemplarer, hvilket har gjort at de er nogle af det mest solgte spil til Nintendo DS-konsollen, men solgte stadig ikke så mange eksemplarer, some Pokémon Diamond og Pearl gjorde før dem. Efterfølgere til Pokémon Black og White, Pokémon Black 2 og Pokémon White 2, blev udgivet i til Nintendo DS I Japan i juni 2012 med internationale udgivelser i oktober samme år.

Referencer 

Pokémon
Eskærsand

Eskærsand (dansk) eller Iskiersand (tysk) er en bebyggelse beliggende nord for landsbyen Ryde i det nordlige Angel i Sydslesvig syd for den nuværende dansk-tyske grænse. Administrativt er bebyggelsen delt mellem kommunerne Lyksborg og Munkbrarup, begge beliggende i Slesvig-Flensborg kreds i den nordtyske delstat Slesvig-Holsten. I kirkelig henseende hører Eskærsand til Munkbrarup Sogn. Sognet lå i Munkbrarup Herred (Flensborg Amt, Sønderjylland), da området tilhørte Danmark.

Eskærsand er første gang nævnt 1655, hvor der nævntes et enkelt hus. Stednavnet mindes om det forsvundne kådnersted Eskær (tysk Iskier). Selve Eskær er første gang dokumenteret 1780. Navnet henføres til trænavnet ask og -kær. Eskær Høj er tilsvarende nævnt 1781. Med under Eskærsand hører Danskelyk. I 1800-tallet blev stedet også omtalt som Eskjærsande og Eskærsande. Eskærsand er omgivet af Ryde og Gejl i syd, Vårbjerg i nordøst, Bogholm i nord og Lyskborg (Bremsbjerg/Brusmark) i vest.

Noter 

Lyksborg
Munkbrarup
Skolderup

Skolderup (dansk) eller Scholderup (tysk) er en landsby beliggende ved Løjt Å og få kilometer nord for Slien i det sydlige Angel i Sydslesvig. Administrativt hører landsbyen under Torsted Kommune i Slesvig-Flensborg kreds i den nordtyske delstat Slesvig-Holsten. Skolderup var en selvstændig kommune, inden den blev indlemmet i Torsted i 1938. I kirkelig henseende hører landsbyen til Tolk Sogn. Sognet lå i Strukstrup Herred (Gottorp Amt, Sønderjylland), da området tilhørte Danmark. I den danske tid var der en skole i byen. Landsbyen er landsbrugspræget. Lidt syd for landsbyen ligger godset Rojum og Bråholm Skov.

Skolderup er første gang nævnt 1459. Navnet henføres til mandsnavnet Skuli eller oldnordisk Skolli. Johannes Kok skriver Skoldrup. I 1837 bestod byen af 12 gårde og 12 kådnersteder. Under Torstenssonfejden ødelagde svenske soldater fire gårde i landsbyen. Ved Løjt Å lå tidligere en vandmølle. Den tidligere kommune rådede i 1933 over et areal på 296 ha og havde 190 indbyggere.

Noter 

Byer i Angel
Byer i Kreis Slesvig-Flensborg
Olesja Zjurakivska

Olesya Viktorivna Zjurakivska () (født 13. august 1973 i Kyiv) er en ukrainsk skuespillerinde.

Filmografi 
 Ø (2016)
 Donbas (2018)

Eksterne henvisninger 
 

Skuespillere fra Ukraine
Personer fra Kyiv
Pokémon X og Y

og  er rollespil fra 2013 udviklet af Game Freak, udgivet af The Pokémon Company, og distribueret af Nintendo til Nintendo 3DS. De er den første spil af Pokemon-kerneseriens sjette generation. De blev oprindeligt annonceret i januar 2013 af den tidligere Nintendo-formand Satoru Iwata gennem et særligt Nintendo Direct, og Pokémon X og Pokémon Y blev udgivet i hele verden den 12. oktober 2013, hvilket gør dem til de første fysiske spil, som er blevet udgivet samtidigt i hele verden.

Som i forrige iterationer af serien følger begge spil en ung Pokémontræner og deres venners rejse, som de er i færd med at træne Pokémon. Denne gang foregår spillene i Kalos-regionen—baseret på Frankrig—med det formål at forpurre den kriminelle organisations planer, alt imens at man kæmper i Pokémon Gyms for at vinde otte emblemer, så man kan udforde Pokémon-ligaen og blive Pokémonmester. X og Y introducerede 72 nye Pokémon-arter og inkluderede nye features, så som den nye , brugerdefineret påklædning, opdaterede kamp- og træningsmekaniker, og 3D-grafik, i kontrast til de tidligere generationer, som vare sprite-baseret. En ny slags udvikling kendt som "Megaudvikling" lader spillerne midlertidigt udvikle adskillige fuldt-udviklede Pokémon-arter med 30 af disse nye udviklinger i spillene. Begge titler er uafhængige af hinanden, men har generalt det samme plot, og mens at begge spil kan spilles separat af hinanden, så er det nødvændigt at bytte mellem de to, for at fuldende spillenes Pokédex.

X og Y modtog positive anmeldelser fra kritikere, som roste spillenes innovationer og fremgang i gameplay, som udviklerne tilføjede til spillene. Spillenes udseende og overgang til 3D-modeller faldt i god jord med kritikere, mens at spillenes historie modtog kritik. Spillene, som havde skabt høje forventninger, var kommercielt succesfulde og solgte over fire millioner eksemplarer verden over den første weekend, som slog deres forgængere Pokémon Black og Whites rekord, hvilket gjorde dem til Nintendo 3DS'ens hurtigst sælgende spil. Fra og med 31. marts 2020 har de sammenlagt solgt 16,45 eksemplarer og er derfor det andet bedstsælgende spil på konsollen efter Mario Kart 7.

Pokémon
Mælkevejen 1.th

Mælkevejen 1.th (originaltitel 3rd Rock from the Sun) er en amerikansk sitcom, der løb fra 1996 til 2001 på NBC. Den omhandler fire rumvæsener, som besøger Jorden i skikkelse af en familie, for at observere planetens beboere.

Medvirkende

Hovedmedvirkende 
 John Lithgow som Dick Solomon
 Kristen Johnston som Sally Solomon
 French Stewart som Harry Solomon
 Joseph Gordon-Levitt som Tommy Solomon
 Jane Curtin som Mary Albright
 Simbi Khali som Nina Campbell (sæsons 3–6, tidligere tilbagevendende)
 Elmarie Wendel som Mamie Dubcek (sæsons 3–6, tidligere tilbagevendende)
 Wayne Knight som Officer Don Orville (sæsons 3–6, tidligere tilbagevendende)

Tilbagevendende 
 William Shatner som 'The Big Giant Head', rumvæsnernes boss
 John Cleese som Dr. Liam Neesam, professor der har et kort forhold med Mary, og som senere afsløres at være et ondt rumvæsen (sæson 3 og 6)

Eksterne henvisninger 
 

Amerikanske tv-serier fra 1990'erne
Amerikanske tv-serier fra 2000'erne
Sitcoms
Tv-programmer fra NBC
Lynn Williams

Lynn Williams kan henvise til:

 Lynn Williams (sejler) (født 1939), amerikansk sejler
 Lynn Williams (atlet) (født 1960), canadisk atlet
 Lynn Williams (fodboldspiller) (født 1993), amerikansk fodboldspiller
Under The Silver Lake

Under the Silver Lake er en amerikansk neo-noir sort komedie konspirations-thriller som er skrevet, produceret og instrueret af David Robert Mitchell i 2018. Stedsat i Los Angeles, følger man en ung mand, Sam (Andrew Garfield) som sætter sig ud på en mission for at undersøge den pludselige forsvinden af nabopigen (Riley Keough), og ender med at opdage en gennemført og farlig konspiration i stor stil.

Komediefilm fra USA
Karim Adiprasito

Karim Alexander Adiprasito (født 1988, Aachen) er en tysk matematiker og professor i matematik på Københavns Universitet.

Fra 2007 studerede Adiprasito matematik ved Universitetet Dortmund med eksamensbeviset 2010 fra Tudor Zamfirescu og modtog sin ph.d. fra Freie Universität Berlin under Günter Ziegler i 2013 (Methods from Differential Geometry in Polytope Theory).

Under sine studier deltog han i Indian Institute of Technology i Mumbai i 2008/09 og det hebraiske universitet i Jerusalem i 2011/12. I 2013/14 var han en postdoktorand ved IHES og i 2014/15 som Minerva-stipendiat for Max Planck Society på det hebraiske universitet. I 2015 og 2016 var han på Institute for Advanced Study. Siden 2015 har han været adjunkt og siden 2016 lektor ved det hebraiske universitet (forfremmet til professor i 2018), mens han også midlertidigt var professor ved universitetet i Leipzig. Siden 2019 har han været professor ved Københavns Universitet og Det hebraiske universitet i Jerusalem.

Han beskæftiger sig med kombinatorik og især diskret geometri (polytoper), især i relation til algebraiske og geometriske strukturer.

I 2015 modtog han den europæiske pris i kombinatorik for sine vidtrækkende og dybdegående bidrag til diskret geometri ved hjælp af analysemetoder og især til at løse gamle problemer fra Perles og Shephard (som går tilbage til Legendre og Steinitz) via projektivt klar polyhedra (lovord). 2016 han modtog en ERC-startstipend, og i 2018 blev han udnævnt til en stipendiat for Knut og Alice Wallenberg-fonden. I 2017 modtog han Klachky-prisen fra det hebraiske universitet.

Med June Huh og Eric Katz løste han en formodning om Gian-Carlo Rota, Heron og Welsh i 2015. Den siger, at koefficienterne for det kromatiske polynom af matroider danner en log-konkav sekvens, og bevisene viste en uventet forbindelse mellem kombinatoriske objekter og Hodge-teorien, der oprindeligt stammer fra algebraisk geometri. For dette modtog han New Horizons in Mathematics Prize i 2019.

I slutningen af 2018 løste han Peter McMullens g-formodning for triangulerede sfærer. I 2020 modtog han EMS-prisen for sit arbejde.

Matematikere fra Tyskland
Professorer fra Københavns Universitet
Pokémon Sun og Moon

og  er rollespil fra 2016 udviklet af Game Freak, udgivet af The Pokémon Company, og distribueret af Nintendo til Nintendo 3DS. De er de første spil i Pokemon-kerneseriens syvende generation. De blev oprindeligt annonceret i februar 2016 og blev udgivet i hele verden den 12. november 2016—bortset fra Europa, hvor spillne blev udgivet den 23. november samme år—for at fejre franchisens 20-årsjubilæum. To opdaterede udgaver, Pokémon Ultra Sun og Pokémon Ultra Moon, blev udgivet på samme konsol den 17. november 2017.

Udviklingen af titlerne begyndte, efter at Pokémon Omega Ruby og Alpha Sapphire blev fuldendt med forøget fokus på interaktion med Pokémon. Som i forrige iterationer af serien følger begge spil en ung Pokémontræner og rejse, som foregår spillene i Alola-regionen—baseret på Hawaii—med det formål at fuldføre regionens Island Challenge og forpurre den kriminelle organisation Team Skull og senere Aether Foundations planer, alt imens at man udfordrer forskellige Pokémontrænere med en gradvist stigende sværhedsgrad. Sun og Moon introducerede 81 nye Pokémon-arter og inkluderede nye features, så som Alolan-former af Pokémon fra ældre generationer, stærke Moves kaldet Z-Moves, fremmede væsner kaldet Ultra Beasts, opdaterede kamp- og træningsmekaniker og forbedret 3D-grafik. Begge titler er uafhængige af hinanden, men har generalt det samme plot, og mens at begge spil kan spilles separat af hinanden, så er det nødvændigt at bytte mellem de to, for at fuldende spillenes Pokédex.

Spillene modtog generalt positive anmeldeser fra kritikere, som velkomte de ændringerne til formlen, der var brugt i forrige Pokémon-spil og roste spillenes gameplay, mens at de kritiserede manglen på indhold efter spillets historie er forbi. Ved spillenes udgivelse var de blandt de hurtigst sælgende spil in Nintendos historie. Indtil videre har Sun og Moon solgt over 16 eksemplarer verden over, hvilket gør dem til de tredje bedstsælgende Nintendo 3DS-titler lige efter Mario Kart 7 og deres forgængere, Pokémon X og Y

Pokémon